﻿The Maastricht Treaty, European Union, institutional development, economic progress 1 CONSIDERAŢII GENERALE Constituită prin Tratatul de la Maastricht, semnat la 7 februarie 1992 şi intrat în vigoare la 1 noiembrie 1993 (http://europa eu/index ro htm ), Uniunea Europeană marchează, după cum precizează tratatul, chiar în primul său articol, „o nouă etapă în procesul de creare a unei uniuni mereu mai strânsă între popoarele Europei, în care hotărârile sunt luate cât mai posibil de către cetăţeni” Prin Tratatul de la Amsterdam, fraza cu privire la hotărâri a fost reformulată astfel: „ în care hotărârile sunt luate cu cel mai mare respect posibil al principiului deschiderii şi cât mai aproape de cetăţeni” (Chivu 2002: 178-187) După Actul Unic European, el reprezintă cea de-a doua revizuire fundamentală a Comunităţii, oferind un cadru juridic unic celor trei comunităţi – CECO, EURATOM şi CEE Acest tratat a decis redenumirea în mod formal a Comunităţii Econo- 58 Revista de Administraţie Publică şi Politici Sociale Anul I, Nr 3 / Iunie 2010 mice Europene (CEE) în Comunitatea Europeană (CE), transformând -o dintr-o entitate doar economică, într-o uniune ce dispunea şi de competenţe politice Cum Tratatul de la Maastricht din 1992 precizează, de la bun început, că Uniunea Europeană este întemeiată pe Comunităţile Europene, completate prin politicile şi formele de cooperare instituite de tratat, înseamnă că el nu a desfiinţat cele trei tratate prin care au fost create Comunităţile Europene şi nu a desfiinţat nici aceste comunităţi Chiar mai mult, el a modificat tratatele constitutive şi, în special, Tratatul de la Roma pentru constituirea Comunităţii Economice Europene, instituind Comunitatea Europeană, pe care a investit-o cu o competenţă lărgită, a1 tribuindu-i scopuri noi, între care, şi crearea unei uniuni economice şi monetare Dar, Uniunea Europeană nu se întemeiază exclusiv pe Comunităţile Europene, care constituie numai unul dintre pilonii ei de susţinere, ci înglobează şi alte două noi domenii, în care statele membre ale Comunităţilor îşi propun să coopereze îndeaproape: politica externă şi de securitate comună şi, respectiv, justiţia şi afacerile interne (Leicu 1998: 21) Spre deosebire de primul pilon, cel comunitar, care are caracter supranaţional, ceilalţi doi au caracter preponderent interguvernamental Bazele constituţionale ale Uniunii Europene, prin care s-au stabilit legăturile juridice dintre statele membre, sunt următoarele acte internaţionale: Tratatul de la Paris prin care a fost creată C E C O , în anul 1951; Tratatele de la Roma de constituire a C E E şi a C E E A , din anul 1957; Tratatul pentru contopirea organelor comunitare, din 1967; Actul Unic European, din 1986; şi Tratatul Uniunii Europene, de la Maastricht, din 1992, revizuit la Amsterdam, în iunie 1997, apoi la N2 isa, în decembrie 2000 (http://europa eu/index ro htm ;Vese, Ivan 2001: 12) şi la Lisabona în decembrie 2007 (http://europa eu/index ro htm) 2 CONSTITUIREA UNIUNII EUROPENE (1992) T3 ratatul de la Maastricht, semnat la 7 februarie 1992 , este tratatul de constituire a Uniunii Europene Uniunea Europeană se identifică şi prin următoarele simboluri: un drapel - douăsprezece steluţe galbene pe fond albastru, simbolizând popoarele Europei, formează un cerc, simbol al uniunii Numărul de 12 este simbolic şi nu indică numărul de state membre Drapelul european a fost adoptat ca emblemă de către Comunităţile Europene la 26 mai 1986; un imn - „Oda bucuriei” a lui Ludwing van Beethoven a fost adoptată ca imn european de către şefii de stat şi de guvern 1 Începând cu data de 24 iulie 2002, când expiră Tratatul de la Paris pentru constituirea C E C O , Comunitatea Europeană preia, odată cu bunurile şi obligaţiile C E C O , şi responsabilitatea administrării Fondului de cercetare pentru cărbune şi oţel 2 Deşi a fost semnat la 26 februarie 2001, ratificarea şi intrarea în vigoare a tratatului au întârziat din cauza respingerii sale de către electoratul irlandez, în urma unui referendum 3 Tratatul de la Maastricht intră în vigoare la 1 noiembrie 1993 59 Revista de Administraţie Publică şi Politici Sociale Anul I, Nr 3 / Iunie 2010 reuniţi în cadrul Consiliului European de la Milano (iunie 1985); o zi - 9 mai este ziua Europei, în amintirea Declaraţiei Schuman din 1950; o monedă unică - la 1 ianuarie 1999, euro a devenit moneda europeană unică Bancnotele şi monedele euro au intrat în circulaţie la 1 ianuarie 2002; o deviză pentru Europa: „Unitate în diversitate” (4 mai 2000) După AUE, el reprezintă cea de- a doua revizuire fundamentală a Comunităţii, oferind un cadru juridic unic celor trei comunităţi: CECO, EURATOM şi CEE Acest tratat a decis redenumirea î n mod formal a Comunităţii Economice Europene (CEE) în Comunitatea Europeană (CE), transformând-o di ntr-o entitate doar economică, într- o uniune ce dispunea de competenţe politi ce Din punct de vedere structural, tratatul poate fi comparat cu un templu sp rijinit de piloni şi do minat de u n fronton: frontonul indică obi ectivele UE - cetăţenie europeană, piaţă unică, integrare economică, politică externă comună; pilonul central este format din cele trei comunităţi europene iniţiale (CECO, EURATOM şi CEE) şi include piaţa int erioară, politicile economice comune (socială, regională, agricolă, a mediului, educaţională şi de sănătate), precum şi Uniunea Monetară; pilonii laterali au în vedere politica externă şi de securitate comună, respectiv cooperarea în domeni ul justiţiei şi afacerilor interne Tratatul a instituit principiul subsidiarităţii, conform căruia deciziile trebuie adoptat e de către autorităţile publice cel e mai apropiate de cetăţeni Acest principi u încearcă să evite adoptarea unor decizii centralizate şi lipsite de realitate Articolul 3, aliniatul b al Tratatului de la Maastricht stipulează: „Comunitatea acţionează în limitele competenţelor care îi sunt conferite şi a obiectivelor care îi sunt atribuite prin tratat În do meniile care nu fac parte din competenţa sa exclusivă, Comunitatea nu intervine, conform principiului de subsidiaritate, decât în măsura în care obiectivele de acţiune avute în vedere nu pot fi realizate într-o manieră satisfăcătoare de către statele membre” Tratatul stabileşte, totodată, obiectivele şi competenţele UE Uniunea Europeană îşi propune următoarele obiective: dezvoltarea în mod permanent a unei uniuni mai strânse a popoarelor europene; promovarea progresului economic şi a echilibrului social în special prin crearea unui spaţiu fără frontiere interne, prin întărirea coeziunii economice şi sociale şi prin crearea Uniunii Economice şi Monetare (piaţa unică a fost instituită în anul 1993, iar moneda unică Euro a fost lansată în 1999); afirmarea identităţii sale pe scena internaţională prin punerea în practică a unei politici externe şi de securitate comună, inclusiv a unei politici comune de apărare; întărirea protecţiei drepturilor şi intereselor cetăţenilor statelor membre prin instituirea unei cetăţenii a Uniunii (care nu înlocuieşte cetăţenia naţională, ci o completează, conferind un număr de drepturi politice şi civile cetăţenilor europeni); dezvoltarea unei cooperări strânse în domeniul justiţiei şi afacerilor interne 60 Revista de Administraţie Publică şi Politici Sociale Anul I, Nr 3 / Iunie 2010 În funcţie de domeniul avut în vedere, UE joacă un rol diferit, clar definit prin tratate: fie ea gestionează în mod direct sectorul în chestiune (spre exemplu, cazul negocierilor internaţionale ale GATT); fie acţiunea sa este limitată la simpla coordonare a politicilor naţiona le sau la încurajarea cooperării dintre statele membre, cum este cazul educaţiei şi formării profesionale; pentru a facilita funcţionarea pieţei interioare, ea poate să adopte texte de armonizare a legislaţiilor naţionale existente; în anumite domenii de importanţă particulară, UE lansează „acţiuni-pilot”, limitate în timp, ce permit schimbul de experienţă la nivel european între statele membre (de exemplu, schimburile de studenţi sau de funcţionari) 3 OBIECTIVELE UNIUNII EUROPENE Uniunea Europeană, conform Tratatului de la Maastricht, are următoarele obiective: să promoveze un progres economic şi social, echilibrat şi durabil, în special prin crearea unui spaţiu fără frontiere interne, prin consolidarea coeziunii economice şi sociale între statele membre şi prin stabilirea unei uniuni economice şi monetare, comportând, la termen, o monedă unică, conform dispoziţiilor tratatului; să-şi afirme identitatea pe scena internaţională, mai ales prin pune rea în practică a unei politici externe şi de securitate comune, inclusiv prin definirea la termen a unei politici de apărare comune, care ar putea conduce, la un moment dat, la o apărare comună; să întărească protecţia drepturilor şi intereselor cetăţenilor statelor membre, prin instituirea unei cetăţenii a Uniunii; să dezvolte o cooperare strânsă în domeniile justiţiei şi afacerilor interne; să menţină integral acquis-ul comunitar (Avram 2001: 176) şi să îl dezvolte pentru a examina în ce măsură politicile şi formele de cooperare instituite prin tratat ar trebui să fie revizuite, în vederea asigurării eficacităţii mecanismelor şi instituţiilor comunitare După ce stabileşte astfel obiectivele Uniunii Europene, Tratatul de la Maastricht face imediat precizarea că aceste obiective vor fi realizate în conformitate cu dispoziţiile sale şi cu respectarea principiului subsidiarităţii Este limpede, prin urmare, că principiul subsidiarităţii stă la baza activităţii Uniunii, aşa cum stă, de altfel, şi la baza Comunităţilor Europene, motiv pentru care este invocat, de mai multe ori, în cuprinsul tratatului Plecând de la ideea că există un bine comun, care depăşeşte binele comun al fiecăruia dintre statele membre într-o comunitate, fără să le înlăture acestora autonomia, subsidiaritatea implică „o delimitare de competenţă, în aşa fel încât să se asigure atât autonomia statelor integrate, cât şi interesul general al ansamblului construit” (Zăpârţan 2000: 19) Aplicat strict la Comunitatea Europeană, ca parte componentă a Uniunii, principiul subsidiarităţii înseamnă limitarea acţiunilor Comunităţii numai în cadrul competenţelor sale, care i- au fost conferite prin tratatele comunitare, în vederea realizării obiectivelor sale prevăzute, de 61 Revista de Administraţie Publică şi Politici Sociale Anul I, Nr 3 / Iunie 2010 asemenea, în aceste tratate În domeniile care nu aparţin, în mod exclusiv, competenţei Comunităţii, ea intervine numai în cazul şi în măsura în care obiectivele acţiunii avută în vedere în acele domenii nu pot fi realizate de către statele membre în mod satisfăcător Pentru intervenţia Comunităţii se cere, deci, ca acţiunea vizată să poată fi realizată mai bine la nivel comunitar, din raţiuni legate de dimensiunile şi efectele acţiunii respective Tratatul de la Maastricht precizează, în acest sens, că acţiunea Comunităţii nu va depăşi ceea ce este necesar pentru atingerea obiectivelor tratatului Aplicarea principiului subsidiarităţii în activitatea Comunităţii Europene asigură că aceasta nu se îndreaptă spre un stat centralizat Dimpotrivă, în cadrul ei vor fi apărate şi respectate diversitatea istorică a ţărilor membre, a regiunilor şi a culturii lor Conform principiului subsidiarităţii, Comunitatea îşi asumă numai sarcinile pe care ea le poate realiza mai bine decât autorităţile centrale sau locale ale statelor membre O dovadă a importanţei care se acordă acestui principiu este crearea unui Comitet al regiunilor, format din reprezentanţii colectivităţilor regionale şi locale El are un caracter consultativ, pe lângă organele comunitare (Barna 2007; Bibere 1999: 200-202) În partea privind Comunitatea Europeană, Tratatul de la Maastricht stabileşte că misiunea Comunităţii este ca, prin stabilirea pieţei comune şi a uniunii economice şi monetare, să promoveze o dezvoltare armonioasă şi echilibrată a activităţilor economice, o creştere durabilă şi neinflaţionistă care respectă mediul, un grad înalt de convergenţă al performanţelor economice, un nivel de folosire a forţei de muncă şi de protecţie socială ridicat, creşterea nivelului şi calităţii vieţii, coeziunea economică şi socială şi solidaritatea statelor membre Pentru realizarea acestei misiuni, Comunitatea trebuie să întreprindă următoarele acţiuni: eliminarea dintre statele membre a tarifelor vamale şi a restricţiilor cantitative; o politică comercială comună; o piaţă internă caracterizată prin abolirea între ţările membre a oricăror obstacole privind libera circulaţie a mărfurilor, persoanelor, serviciilor şi a capitalurilor; o politică comună în domeniul agriculturii, pescuitului, transporturilor, în domeniul social şi economic; o politică comună cu privire la mediul înconjurător; apropierea legislaţiilor naţionale; promovarea cercetării şi dezvoltării tehnologice; asigurarea unui nivel ridicat de protecţie a sănătăţii; protecţia consumatorilor; o politică comună în domeniul cooperării pentru dezvoltare; acţiuni în domeniile educaţiei, energiei, protecţiei civile şi turismului; asocierea ţărilor de peste mări pentru creşterea schimburilor comerciale cu ele şi desfăşurarea în comun a efortului pentru dezvoltarea economică şi socială Tratatul de la Maastricht reprezintă o nouă etapă de integrare europeană Astfel, el: a fixat un calendar pentru crearea monedei unice, Euro, punctul final al logicii procesului de construcţie a unei pieţe fără frontiere; a lansat noţiunea de cetăţenie europeană pentru toţi cetăţenii statelor membre, prin instituirea unor noi drepturi - dreptul la vot şi la eligibilitate în cadrul alegerilor locale 62 Revista de Administraţie Publică şi Politici Sociale Anul I, Nr 3 / Iunie 2010 şi europene, dreptul de petiţie, dreptul de recurs în faţa mediatorului european; a conferit Parlamentului European noi puteri, precum cea de codecizie cu Consiliul UE; a introdus doi noi „piloni” de natură interguvernamentală; a extins procedura de vot cu majoritate calificată unor noi domenii; a formulat mai multe ipoteze privind viitorul arhitecturii Uniunii 4 STABILIREA CRITERIILOR DE ADERARE LA UE Tratatul de la Maastricht prevede că „orice stat european care respectă principiile fundamentale ale Uniunii (libertate, democraţie, respectarea drepturilor omului şi a libertăţilor fundamentale) poate cere să devină membru al UE” Consiliul European întrunit la Copenhaga (21- 22 iunie 1993) a stabilit că aderarea fiecărei ţări care îşi propune să devină membră a Uniunii Europene va avea loc de îndată ce aceasta va fi capabilă să îşi asume obligaţiile ce îi revin prin satisfacerea condiţiilor economice şi politice pe care le implică aderarea Criteriile pentru aderarea la Uniunea Europeană sunt următoarele: criteriul geografic (apartenenţa geografică, economică sau culturală la bătrânul continent); criteriul politic (dezvoltarea democratică, stabilitatea politică, supremaţia legii, apărarea drepturilor omului, respectarea şi protecţia minorităţilor, abolirea pedepsei cu moartea); criteriul economic (existenţa unei economii de piaţă viabile, capacitatea de a face faţă presiunii concurenţiale şi forţelor pieţei libere în interiorul Uniunii); adoptarea acquis-ului comunitar; criteriul capacităţii administrative de aplicare a acquis-ului comunitar Acquis-ul comunitar cuprinde: dispoziţiile tratatelor constitutive (Tratatele de constituire ale CEE şi EURATOM, semnate la 25 martie 1957 la Roma şi ale Tratatului privind Uniunea Europeană, semnat la 7 februarie 1992 la Maastricht), precum şi ale tuturor acordurilor care le-au modificat în timp, inclusiv tratatele privind aderarea noilor membri; regulamentele, directivele şi deciziile emise de către instituţiile Uniunii Europene, ca acte cu putere obligatorie, precum şi celelalte acte adoptate de către instituţiile Uniunii Europene, cum ar fi declaraţii, rezoluţii, strategii comune, acţiuni comune, poziţii comune, concluzii, decizii-cadru şi altele de acest fel; convenţiile multilaterale deschise numai statelor membre ale Uniunii Europene, precum şi cele deschise unui număr mai mare de state, la care statele membre ale Uniunii Europene şi, după caz, Comisia Europeană sunt părţi, desemnate ca atare de către acestea din urmă ca făcând parte din acquis; jurisprudenţa Curţii de Justiţie a Comunităţilor Europene Acquis-ul comunitar este grupat în 31 de capitole, ce sunt deschise succesiv negocierii: 1 Libera circulaţie a bunurilor; 2 Libera circulaţie a persoanelor; 3 Libera circulaţie a serviciilor; 63 Revista de Administraţie Publică şi Politici Sociale Anul I, Nr 3 / Iunie 2010 4 Libera circulaţie a capitalurilor; 5 Dreptul societăţilor comerciale; 6 Politica de concurenţă; 7 Agricultura; 8 Pescuitul; 9 Politica în domeniul transporturilor; 10 Impozitarea; 11 Uniunea Economică şi Monetară; 12 Statistica; 13 Politica socială şi de ocupare a forţei de muncă; 14 Energie; 15 Politica industrială; 16 Întreprinderile mici şi mijlocii; 17 Ştiinţă şi cercetare; 18 Învăţământ şi formare profesională; 19 Telecomunicaţii şi tehnologia informaţiei; 20 Cultura şi audio -vizual; 21 Politica regională şi coordonarea instrumentelor structurale; 22 Mediul înconjurător; 23 Protecţia consumatorului şi sănătatea publică; 24 Cooperarea în domeniul justiţiei şi afacerilor interne; 25 Uniunea vamală; 26 Relaţiile economice internaţionale; 27 Politica externă şi de securitate; 28 Controlul financiar; 29 Prevederi financiare şi bugetare; 30 Participarea la Instituţiile U E ; 31 Altele În decembrie 1995, Consiliul European de la Madrid cere ca, în contextul strategiei de preaderare, să fie create condiţii pentru integrarea gradată şi armonioasă a ţărilor candidate prin dezvoltarea unei economii de piaţă, adaptarea structurilor administrative şi constituirea unui mediu economic şi monetar stabil 64 Revista de Administraţie Publică şi Politici Sociale Anul I, Nr 3 / Iunie 2010 5 DEZVOLTAREA INSTITUŢIONALĂ Uniunea Europeană este gestionată prin intermediul instituţiilor comune Relaţiile dintre instituţiile şi organele UE sunt bazate pe parteneriat, cooperare şi dependenţă mutuală Tratatul de la Maastricht confirmă vechile organe (instituţii) comunitare: Consiliul European, Consiliul, Comisia, Parlamentul European şi Curtea de Justiţie Tratatul le completează competenţele şi dezvoltă raporturile dintre aceste organe, în sensul democratizării şi strângerii legăturilor dintre ele Parlamentul European a primit, pe baza Tratatului de la Maastricht, un rol sporit ca organ legislativ, faţă de vechiul său statut Tratatul îi conferă puteri de decizie, împreună cu Consiliul, în următoarele domenii: libera circulaţie a muncitorilor, realizarea pieţei interne, educaţie, cercetare ştiinţifică, mediu înconjurător, realizarea reţelelor transeuropene, sănătate, cultură şi protecţia consumatorilor Un aspect nou al competenţelor Parlamentului European, conferit prin dispoziţiile Tratatului de la Maastricht, este dreptul său de a institui comisii temporare de anchetă, pentru a examina acuzaţiile referitoare la o ilegalitate sau cazurile de administrare incorectă a dreptului comunitar De asemenea, oricare cetăţean al Uniunii Europene, ca şi oricare persoană fizică sau morală rezidentă într-un stat membru al Uniunii are dreptul să prezinte, cu titlu individual sau împreună cu alţii, o petiţie Parlamentului European cu privire la acţiunile organelor comunitare care l-au afectat în mod direct Pentru soluţionarea acestor plângeri, Parlamentul numeşte un Mediator, care procedează la o anchetă şi întocmeşte un raport către Parlamentul European şi celelalte instituţii vizate Consiliul, organ de decizie al Comunităţilor Europene, a devenit Consiliu al Uniunii, purtând această denumire din anul 1993 Alcătuit din miniştrii de externe ai ţărilor membre sau din miniştri de resort, în funcţie de problemele aflate în dezbatere, acest organ se reuneşte la convocarea preşedintelui său ori la cererea unuia dintre membri sau la cererea Comisiei Preşedinţia Consiliului revine, prin rotaţie, pe timp de 6 luni, fiecăruia dintre statele membre În temeiul Tratatului privind Uniunea Europeană, el: adoptă deciziile necesare pentru definirea şi punerea în practică a politicii externe şi de securitate comună, pe baza orientărilor generale trasate de către Consiliul European; coordonează activităţile statelor membre şi adoptă măsurile necesare cu privire la cooperarea poliţienească şi juridică în domeniul penal Consiliul European a fost consacrat juridiceşte, ca organ comunitar, p rin Actul Unic European, din 1986 Se întruneşte la nivel de şefi de state sau guverne o dată la 6 luni, întâlnirea fiind organizată de ţara care a deţinut preşedinţia, la sfârşitul mandatului ei Consiliul European este centrul de impulsionare a principalelor iniţiative politice ale Uniunii Europene şi este un organ de arbitraj în problemele litigioase din cadrul Consiliului El dezbate şi problemele internaţionale de 65 Revista de Administraţie Publică şi Politici Sociale Anul I, Nr 3 / Iunie 2010 actualitate Hotărârile sale nu sunt obligatorii, au însă o mare valoare politică Comisia Europeană reprezintă interesul comun şi încarnează personalitatea Uniunii, preocuparea ei majoră fiind apărarea intereselor cetăţenilor europeni Comisia este organul permanent al Comunităţilor Europene, cu sediul la Bruxelles Se compune din 27 de comisari europeni, câte unul pentru fiecare stat membru, numiţi de comun acord de guvernele statelor membre şi aprobaţi de Parlamentul European, pentru o perioadă de cinci ani Comisia este iniţiatoarea politicilor comunitare şi este responsabilă pentru menţinerea unităţii comunitare Comisia este organul comunitar de execuţie, chemat să reprezinte interesele comunitare şi, prin urmare, să asigure, în primul rând, respectarea tratatelor comunitare Ca gardian al tratatelor comunitare, Comisia urmăreşte modul în care statele membre aplică aceste tratate, veghează asupra aplicării de către statele membre a hotărârilor comunitare şi reprimă încălcările tratatelor şi actelor comunitare Curtea de Justiţie este un organ comunitar independent faţă de celelalte organe ale Uniunii Europene şi faţă de statele membre Este un organ supranaţional, care are un rol important în realizarea procesului de integrare şi de apărare a dreptului comunitar, motiv pentru care este, de fapt, un organ al Comunităţilor Europene şi nu al Uniunii, în întregul ei Curtea de Justiţie se compune din 27 judecători (câte unul din fiecare stat membru) şi 8 avocaţi generali, numiţi de statele membre, pe timp de 6 ani cu posibilitatea de reînnoire a mandatului Ei sunt aleşi din rândul juriştilor de o incontestabilă competenţă profesională şi a căror independenţă este indiscutabilă Sediul ei este la Luxemburg Tratatul de la Maastricht confirmă, ca organ comunitar, Curtea de Conturi, cu sediul la Luxemburg Înfiinţată în anul 1975, ea este competentă să verifice legalitatea încasărilor şi cheltuielilor comunitare, ca şi buna gestiune financiară a Comunităţii Europene Membrii Curţii îşi exercită funcţiile lor în deplină independenţă, în interesul general al Comunităţii Curtea de Conturi are ca principală misiune controlul legalităţii, regularităţii şi bunei gestiuni financiare a veniturilor şi cheltuielilor Uniunii Orice instituţie sau organ ce beneficiază de fondurile UE este supus controlului Curţii de Conturi, trebuind să-i pună la dispoziţie informaţiile şi documentele cerute de către aceasta Controlul se extinde şi asupra administraţiilor naţionale, regionale şi locale care participă la fondurile comunitare, precum şi asupra beneficiarilor de ajutoare comunitare din interiorul sau exteriorul UE 66 Revista de Administraţie Publică şi Politici Sociale Anul I, Nr 3 / Iunie 2010 CONCLUZII Tratatul de la Maastricht reprezintă o nouă etapă de integrare europeană Astfel, el: a fixat un calendar pentru crearea monedei unice, euro, punctul final al logicii procesului de construcţie a unei pieţe fără frontiere; a lansat noţiunea de cetăţenie europeană pentru toţi cetăţenii statelor membre, prin instituirea unor noi drepturi - dreptul la vot şi la eligibilitate în cadrul alegerilor locale şi europene, dreptul de petiţie, dreptul de recurs în faţa mediatorului european; a conferit Parlamentului European noi puteri, precum cea de codecizie cu Consiliul de Miniştri; a introdus doi noi „piloni” de natură interguvernamentală; a extins procedura de vot cu majoritate calificată unor noi domenii; a formulat mai multe ipoteze privind viitorul arhitecturii UE BIBLIOGRAFIE 1 AVRAM, Ion, Uniunea Europeană şi aderarea României, Ed Sylvi, Bucureşti, 2001 2 BARNA, Radu Cristian, Dezvoltare regională în Europa, Ed Fundaţiei pentru Studii Europene, Cluj Napoca, 2007 3 BIBERE, Octav, Uniunea Europeană între real şi virtual, Ed ALL Educaţional, Bucureşti, 1999 4 CHIVU, Gabriela, Organizaţii interstatale contemporane, Ed Argonaut, Cluj Napoca, 2002 5 LEICU, Corina, Drept comunitar, Ed Lumina Lex, Bucureşti, 1998 6 PUŞCAŞ, Vasile, Negociind cu Uniunea Europeană, Vol I-VI, Ed Economică, Bucureşti, 2003 7 VESE, Vasile, Adrian IVAN (coord ), Tratatul de la Nisa, Ed Dacia, Cluj-Napoca, 2001 8 VESE Vasile, Adrian IVAN, Istoria integrării europene, Presa Universitară Clujeană, Cluj Napoca, 2001 9 ZĂPÂRŢAN, Liviu Petru, Construcţia europeană, Ed Imprimeriei de Vest, Oradea, 2000 10 Portalul Uniunii Europene Page n d http://europa eu/index ro htm 11 Portalul Uniunii Euopene Treaty of Lisbon Page n d http://europa eu/lisbontreaty/index en html 12 Consiliul Europei, Biroul de informare Bucureşti Page n d http://www coe ro/ 67